Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 221.; 24/1998. (VI. 9.) AB határozat, ABH 1998, 191, 194.]
Paragraph Index: 3341

25. § (1) bekezdés; Eüatv. 3. § g) pont] A titoktartásnak — törvénybe foglalt kivételekkel — mindazokkal szemben érvényesülnie kell, akik az érintett egészségügyi ellátásában nem vesznek részt. [Eüatv. 8. §] Megjegyzi az Alkotmánybíróság, hogy az egészségügyi adatok különleges védelmét nemcsak a magántitokhoz és a személyes adatok védelméhez fűződő jog, hanem az állam intézményes élet- és egészségvédelmi kötelessége is indokolja. Az állampolgárok csak abban az esetben fordulhatnak bizalommal orvoshoz, ha nem kell attól tartaniuk, hogy az egészségi állapotukkal kapcsolatos magántitkaikat mások is megismerik. Ebből következően az állam köteles megteremteni az egészségügyi adatok védelmének törvényi feltételeit. A háziorvos választásával összefüggő részletes adatkezelési szabályokról az Eür. rendelkezik. A 13/B. § (1) bekezdése szerint, amennyiben a háziorvos a jelentkezést elfogadja, az őt választó személy társadalombiztosítási azonosító jelét nyilvántartásba veszi, és igazolást állít ki a jelentkező személy részére arról, hogy háziorvosi ellátását vállalta. A (2) bekezdés alapján az orvos a jelentkező személyt nyilvántartásba veszi, és kiállítja a „Beteg törzskartonja” elnevezésű nyomtatványt. A 13/C. § (2) bekezdése úgy rendelkezik, hogy más háziorvoshoz történő átjelentkezéskor az átjelentkezést elfogadó háziorvos az érintett személy írásbeli hozzájárulásával átkéri az őt választó személy előző háziorvosától az egészségügyi törzskarton kivonatát. III. Az Alkotmánybíróság az Eür. 13/C. § (5) bekezdését először az Eütv.-nek az önrendelkezéshez való jog, valamint a magántitokhoz és a személyes adatok védelméhez való jog szempontjából garanciális jelentőségű 88. §

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes